יעל (ילי) נתיב

יעל (ילי) נתיב (נולדה ב-24 בספטמבר 1958) היא חוקרת מחול וחינוך למחול. משנת 2017 היא מכהנת כיו"ר עמותת הכוריאוגרפים בישראל.

== ביוגרפיה ==
יעל (ילי) נתיב (לשעבר פלדמן) נולדה וגדלה בשכונת רחביה, ירושלים. היא נולדה ביום כיפור י' בתשרי תשי"ט, בבית החולים משגב לדך לאתי (אסתר) הורן (אז פלדמן, לבית פרנקו) ואיתן פלדמן. מגיל 7 חיה עם אמה ובן זוגה גד הורן בנו של רפאל (רודולף) הורן ממייסדי "טבע". סבה מצד אמה הוא אברהם פרנקו שימש כמזכיר העיר ירושלים בזמן הבריטים. סבה מצד אביה הוא זאב פלדמן, שהיה מפקד ההגנה בירושלים והמפקח הראשון על החינוך הגופני במשרד החינוך. בת זוגו אסתר (אסתיליין) פלדמן הייתה מורה לחינוך גופני בבית הספר היסודי גימנסיה רחביה שנים רבות ומורה להתעמלות לנשים. כילדה, הייתה יעל נוכחת בשיעורי ההתעמלות שנתנה סבתה אסתיליין לנשים בסטודיו שהיה תחת לביתה ברחוב בלפור בירושלים, וכך נחשפה לשיעורי ההתעמלות. ביוזמתה החלה לרקוד בהיותה בגיל שש בקונסרבטוריון למוזיקה ומחול ע"ש רובין (אז רח' סמולנסקי). למדה בהדרכתה של חסיה לוי-אגרון. מורותיה למחול בבית הספר ובקונסרבטוריון היו תמרה מיילניק ובתיה כהן.

בשנת 1978 למדה במחזור הראשון בסמינר הקיבוצים בתל אביב לימודי הוראת תנועה ומחול, בהנהלתה של דר' נעמי בהט-רצון במכון לתנועה וחינוך גופני. בין מוריה היו תרצה שפנאוף-מני, יהודה לבנה, רחלי נול-כהנא ותרצה ספיר אצלן למדה תנועה על בסיס כתב התנועה אשכול-וכמן, ונעמי בהט-רצון וצופיה נהרין אצלן למדה קומפוזיציה וכוריאוגרפיה.

עוד בטרם סיימה את לימודיה ב-1981 החלה ללמד מחול מודרני ויצירה בסטודיו למחול של חסיה לוי-אגרון.

בשנים הבאות לימדה מחול בבתי ספר, ובסטודיואים למחול. בשנת 1983 החלה ללמד במכינה למסלול לתנועה ומחול שנפתחה בסמינר הקיבוצים ובמקומות אחרים. בין השנים 1997–2019 לימדה במגמת המחול בתיכון מוסינזון בהוד השרון<ref></ref>.

בשנת 1985 הקימה בשותפות עם עדי חן דגני את קבוצת המחול העצמאית "המימד הרביעי". קבוצת המחול התפרקה עם נסיעתה של נתיב לאירופה לתקופה של ארבע שנים.

ב-1987 בזמן שהותה עם משפחתה בבריסל, בלגיה סיימה תואר ראשון במחול באוניברסיטת סורבון בפריז. בין מוריה היו סוזן הולצר (Suzon Holzer) ופול בורסייה (Paul Bourcier).

בשנת 1992 נרשמה ללימודי תואר שני באוניברסיטת המדינה של סן פרנסיסקו . שמשה כעוזרת הוראה לפרופ' סוזן וויפ (Susan Whipp) עימה עבדה מספר שנים כמנהלת חזרות במסגרת להקת מחול אמבאז'י (Embaje Dance Company), עבורה גם יצרה עבודת מחול. עם סיום לימודיה החלה ללמד באוניברסיטה במסלול לקביעות מחול מודרני, תנועה ויצירה.

את לימודי הדוקטורט עשתה במגמה לסוציולוגיה של החינוך בבית הספר לחינוך באוניברסיטה העברית בירושלים בהנחייתן של פרופ' עדנה לומסקי-פדר ופרופ' תמר אלאור.

== קריירה מקצועית ==
יעל היא מרצה במכללה האקדמית לחברה ואמנויות ASA.

לימדה במגמה לסוציולוגיה של החינוך בבית הספר לחינוך באוניברסיטה העברית.

לימדה בתוכנית לאמנות בקהילה במכללת שנקר.

מרצה במכללת לוינסקי<ref></ref>.

בשנת 2015 חברה בצוות השופטים של פרסי אמנויות ומדעים

מרצה בבית הספר לחברה ואמנויות במכללה האקדמית אונו.

פעילותה המקצועית מתרכזת בעיקר במחקר [https://www.magnespress.co.il/api/magnes/book/5829/preview הוראה] ופעילות ציבורית בוועדות מקצועיות של משרד החינוך, משרד התרבות והספורט ומשרד החוץ בנושאי מחול וחינוך למחול. תחומי ההוראה והכתיבה שלה נוגעים בחינוך לאמנויות, סוציולוגיה של הגוף, המופע, המחול והאמנויות; חברה ישראלית ותרבות; וחינוך למחול.<ref></ref><ref></ref><ref></ref><ref></ref><ref></ref> יעל מרצה וכותבת בקביעות על מחול ומחול בישראל בהיבטים חברתיים ופוליטיים במסגרות ופורומים מגוונים בארץ ובחו"ל<ref></ref><ref></ref><ref></ref><ref></ref><ref></ref><ref></ref>

נתיב שימשה כמרצה אורחת באוניברסיטת קליפורניה בברקלי, שם לימדה במחלקה למחול. לאחר מתקפת הפתע על ישראל (2023), בוטלה הזמנתה לשנת הוראה נוספת בשל אזרחותה הישראלית.

=== "המימד הרביעי" ===
יעל הקימה את קבוצת המחול העצמאית "המימד הרביעי" בשותפות, במסגרתה אף יצרה ורקדה. הקבוצה הופיעה עם המחול בתיאטרון החאן הירושלמי, במוזיאון תל אביב לאמנות, באמפיתיאטרון וואהל שבפארק הירקון וביישובים אחרים ברחבי הארץ. התכנית כללה 6 יצירות:
* "הט (ע)יות" ריקוד בארבעה פרקים (1985) מאת עדי חן דגני
* "הר הקסמים" (1985) מאת עדי חן דגני ושרונה פלורסהיים
* "נול נייד" (1980) שחזור מווידאו מאת יעל ברש (1955–1983)
* "כחיית השדה" שחזור בווידאו מאת יעל ברש (1981)
* "פור-קאסט" (1985) מאת אירית לרנר
* "חוט העכשיו" (1985) מאת יעל (ילי) נתיב

=== "חיות מחול" - פודקאסט/הסכת על מחול עכשווי בישראל ===
יעל יזמה, מפיקה ומגישה ביחד עם איריס לנה את הפודקאסט/הסכת "חיות מחול" העוסק במחול העכשווי בישראל. הפודקאסט מבוסס מחקר ומציע מבט רחב על היבטים מגוונים במחול בישראל כגון זהות ישראלית, ישראליות, מגדר, אתניות, תהליכי יצירה כוריאוגרפים, מבנים ומוסדות בשדה המחול הישראלי ופסטיבלי מחול. זהו הפודקאסט/הסכת היחיד בנושא מחול בארץ<ref></ref>.

== פרסומים ==
נתיב, יעל (ילי). ואופיר, הודל. (2016) "סדקים של חירות": גוף, מגדר ואידאולוגיה בחינוך לריקוד בישראל – שתי אתנוגרפיות", תל אביב: הוצאת הקיבוץ המאוחד .

== לקריאה נוספת ==
* 
* 
* [https://www.yasmeengodder.com/he/writings/practicing-enpathy-he/embodied-practice-of-humanity פעולה הומאנית מגולמת גוף], יעל (ילי) נתיב
* [https://www.doritfeldmanartist.com/yaelnativ "חתימת גוף" ו"שחזור פעולה" באמנות הגוף הארכיונית של דורית פלדמן], 2017 אוניברסיטת תל אביב. מאמר: דר' יעל (ילי) נתיב
* [https://www.israeldance-diaries.co.il/issue_article/להיות-בתוך-הגוף-בבית-הספר-פנומנולוגיה להיות בתוך הגוף בבית הספר: פנומנולוגיה של הריקוד בקרב נערות במגמות המחול], באתר יומני מחול-רות אשל, יעל (ילי) נתיב
* דמיינו מוזיאון או הגוף זוכר, מוזיאון תל אביב[https://www.tamuseum.org.il/he/exhibition/imagine-museum-or-remembering-body/ https://www.tamuseum.org.il/he/ex]<nowiki/>[https://www.tamuseum.org.il/he/exhibition/imagine-museum-or-remembering-body/ hibition/imagine-museum-or-remembering-body/]

== קישורים חיצוניים ==
* [https://huji.academia.edu/YaelyaliNativ/CurriculumVitae Yael (yali) Nativ, PhD - Curriculum Vita] 
* [https://www.choreographers.org.il/אודות// ד"ר יעל (ילי) נתיב], באתר עמותת הכוריאוגרפים הישראלית
* [https://www.choreographers.org.il/אודות// ד"ר יעל (ילי) נתיב]-https://www.tightsdancethought.com/yael-nativ-hebrew
* "לאחוז את המקל בשני קצותיו" - מתחים אידאולוגים בין שני נרטיבים סותרים בתוכנית הלימודים למגמות המחול בבתי הספר התיכוניים בישראל ד״ר יעל (ילי) נתיב, האוניברסיטה העברית בירושלים ובית הספר ללימודי המשך מכללת שנקר. במסגרת הכנס "נעים בין לוקליות, גלובליות וגלוקליות: מחול תיאטרלי ישראלי בעידן הגלובליזציה" שהתקיים על ידי האגודה הישראלית לחקר המחול ומגמת תיאטרון- מחול בחוג ללימודי תיאטרון*, המכללה האקדמית גליל מערבי

== הערות שוליים ==

*

2022 12
קטגוריה:מורות לחינוך גופני
קטגוריה:מורים לחינוך גופני
קטגוריה:כוריאוגרפיות ישראליות
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:בוגרות אוניברסיטת פריז
קטגוריה:בוגרי אוניברסיטת פריז
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מורות לבלט בישראל
קטגוריה:ישראליות שנולדו ב-1958
קטגוריה:ישראלים שנולדו ב-1958